Diari Oficial de la Generalitat Valenciana


Sumari del DOGV 2522, del 05-06-1995 (1995/834955)

ORDRE de 26 de maig de 1995, de la Conselleria d'Agricultura, Pesca i Alimentació, sobre condicions de les explotacions preferents associatives l'objectiu de les quals siga la constitució d'una finca única.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/26/(1)/dof/vci/html**

### Dades del document

Número de DOGV
:   2522

Data del DOGV
:   05-06-1995

Secció del DOGV
:   DISPOSICIONS GENERALS

Número del document
:   1995/834955


Data del document
:   26-05-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 26 de maig de 1995, de la Conselleria d'Agricultura, Pesca i Alimentació, sobre condicions de les explotacions preferents associatives l'objectiu de les quals siga la constitució d'una finca única.   
L'Ordre de 4 d'abril de 1995, per la qual es convoquen ajudes per a inversions en plans de millora en explotacions agràries preferents, permet a les explotacions associatives acollir-se a les ajudes per a la constitució d'una finca única, però l'eficàcia d'aquesta norma queda limitada atès que aquestes explotacions associatives no poden sobrepassar la dimensió màxima que s'estableix en l'Ordre de 25 d'abril de 1994. Sembla convenient permetre a les explotacions associatives superar aquest límit de dimensió màxima, sempre que la constitució de finca única supose una considerable reducció del minifundisme.  
Per això, fent ús de les facultats que tinc atribuïdes,  
ORDENE:  
Article únic  
Es modifica l'article primer de l'Ordre de 25 d'abril de 1994, de la Conselleria d'Agricultura, Pesca i Alimentació, i s'hi inclou, com a segon i tercer paràgrafs, el text següent:  
«Podran sobrepassar la dimensió màxima esmentada més amunt les explotacions associatives la finalitat de les quals siga transformar el conreu en parcel·les contigües de diferents propietaris en conreu en una finca única. En aquests casos, les parcel·les que cal concentrar no podran procedir d'una segregació produïda en els cinc anys anteriors a la presentació de la sol·licitud de qualificació com a explotació preferent. Així mateix, cada finca única ha de procedir de l'agrupació, per a conreu en comú, d'un nombre de parcel·les contigües superior a 20 i ha d'arribar, com a mínim, a una dimensió igual al límit inferior de dimensió que s'estableix en el primer paràgraf d'aquest article per a les explotacions preferents associatives.  
En tot cas, en aquestes explotacions associatives s'ha de complir que el nombre de socis que compleixen els requisits exigits als caps d'explotació en l'article sisè del Decret 31/1994, de 8 de febrer, del Govern Valencià, ha de ser, com a mínim, igual al resultat de dividir la superfície agrària útil de l'explotació per la dimensió màxima establerta en el primer paràgraf d'aquest article per al conreu corresponent en explotacions preferents associatives. A aquest mateix valor haurà d'arribar, com a mínim, el nombre de socis que compleixen la condició d'agricultor a títol principal o d'agricultor professional».  
DISPOSICIONS FINALS  
Primera  
Es faculta el director general d'Estructures Agràries i Desenvolupament Rural perquè dicte les disposicions necessàries per a l'aplicació d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 26 de maig de 1995  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI